ร้านอยู่บนตลาดสามย่าน ชั้น 2 อยู่ฟากที่ห่างจากจุฬาฯมาเกือบครึ่งตลาด อันที่จริงร้านสเต็กสามย่านที่ขึ้นชื่อที่สุดคงจะเป็น ทูเดย์สเต็ก แต่ด้วยความอินดี้จึงเดินดุ่มๆสุ่มไปนั่งมันสักร้านโดยไม่มองป้ายชื่อร้าน จึงมีรีวิวร้าน Oasis มาฝากในวันนี้

เอาเข้าจริงจากที่ถามประสบการณ์เด็กจุฬาฯหลายๆคนพูดว่า กินๆสักร้านเถอะรสชาติไม่ค่อยแตกต่างกันหรอก แต่มันอยู่ที่การแข่งขันทางการตลาดว่าร้านไหนจะงัดเอาโปรโมชั่นที่ดีกว่ามานำเสนอ อย่างเช่น บางร้านจะให้สเต็กก้อนโต, มีเมนูแปลกใหม่, จัดชุดโปรโมชั่นสุดคุ้มราคาถูกอะไรแบบนี้ ซึ่งจะดึงดูดลูกค้าได้ดีกว่าร้านที่มีเมนูสเต็กธรรมดาๆให้สั่ง ซึ่งก็คงจะจริงอย่างที่เขาว่ ร้าน Oasis ที่มากินในวันนี้คือสเต็กมันก็โอเคนะ อร่อยราคาถูก ซึ่งเราเชื่อว่าร้านอื่นๆก็คงมีเมนูคล้ายๆกัน

สรุปข้อดีของร้าน Oasis Steak
- มีเมนูให้เลือกเยอะมาก พวกอาหารจานเดียวหรือกับข้าวก็มีให้สั่ง คือไม่ต้องมุ่งหน้ามาเพื่อหวังกินสเต็กอย่างเดียวก็ได้
- ราคาเป็นมิตรภาพกับนักศึกษาทำให้คนต่างถิ่นพลอยได้อานิสงส์ไปด้วย ทั้งสเต็กหรืออาหารจานเดียวมีเรทราคาที่ถูก
- ร้านกว้างมากกก จะนั่งสังสรรค์กันซักกี่สิบโต๊ะ จะต่อโต๊ะยาวแค่ไหน ทางร้านก็จัดให้ได้